Lav et referat af nedenstående tekst:

Tekst:
Det kan snart ikke komme bag på nogen, at Suspekt skal spille på Nibe Festival. Man kan efterhånden ikke sige Nibe uden at sige Suspekt - og igen i år kommer Albertslund-bandet til at skabe en sveddryppende hiphop-fest på Nibe Festival. Med deres grænseoverskridende tekster, flabede attitude og uovervindelige energiniveau har Suspekt i over 10 år været en del af Nibe Festival, og i år er ingen undtagelse. Orgi-E, Bai-D og Rune Rask vender atter tilbage for at skabe store, og uforglemmelige festival-øjeblikke. - I et svagt øjeblik fristes man til at spørge, hvorfor festivalgæsterne år efter år kan og skal opleve Suspekt i Nibe? Fordi vi kan, fordi vi vil, og fordi Orgi-E, Bai-D, Rune Rask og resten af Suspekt teamet hvert år er i førerfeltet over de navne, som Nibe-publikummet ønsker til Skalskoven, skriver Nibe Festival i en pressemeddelelse. I 2017 var det tiende år i træk, at Suspekt spillede på Nibe Festival. Derfor har gæsterne på Nibe også været med helt fra starten fra tid før numre som ’Proletar’ og ’Sut den op fra slap’ blev kendt over hele landet. - Vi har været med på hele Suspekts rejse fra de var uartig undergrund til nu, hvor de er blevet uartig allemandseje og i den grad peaker popularitetsmæssigt. På Nibe peaker Suspekt altid, og derfor fastholder vi den skønne tradition – altså Suspekt i Skalskoven, skriver Nibe Festival. Suspekt skriver sig på plakaten sammen med navne som blandt andet The Minds of 99 og Nik & Jay.

Referat:
Den danske rap-gruppe Suspekt er endnu engang at finde på plakaten til Nibe Festival til sommer.